pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ภูเก็ต” วางระบบพร้อมเดินหน้า 30 บาทรักษาทุกที่ ด้วยบัตรประชาชนใบเดียว “หมอชลน่าน” ชวนชาวภูเก็ตเร่งยืนยันตัวตน Health ID
วันพฤหัสบดีที่ 1 กุมภาพันธ์ 2567
“ภูเก็ต” วางระบบพร้อมเดินหน้า 30 บาทรักษาทุกที่ ด้วยบัตรประชาชนใบเดียว “หมอชลน่าน” ชวนชาวภูเก็ตเร่งยืนยันตัวตน Health ID
หน่วยบริการสังกัดกระทรวงสาธารณสุขในจังหวัดภูเก็ต เชื่อมโยงระบบฐานข้อมูลสุขภาพพร้อมเดินหน้าโครงการ 30 บาทรักษาทุกที่ ด้วยบัตรประชาชนใบเดียว รัฐมนตรีว่าการกระทรวงสาธารณสุข กําชับทุกหน่วยบริการเร่งประชาสัมพันธ์ให้ประชาชนลงทะเบียนยืนยันตัวตน Health ID
หน่วยบริการสังกัดกระทรวงสาธารณสุขในจังหวัดภูเก็ต เชื่อมโยงระบบฐานข้อมูลสุขภาพพร้อมเดินหน้าโครงการ 30 บาทรักษาทุกที่ ด้วยบัตรประชาชนใบเดียว รัฐมนตรีว่าการกระทรวงสาธารณสุข กําชับทุกหน่วยบริการเร่งประชาสัมพันธ์ให้ประชาชนลงทะเบียนยืนยันตัวตน Health ID เพิ่มความสะดวกในการเข้ารับบริการ
นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เปิดเผยว่า หลังมีการ Kick Off นโยบาย 30 บาทรักษาทุกที่ ด้วยบัตรประชาชนใบเดียว ของรัฐบาลใน 4 จังหวัดนําร่อง เมื่อวันที่ 7 มกราคม ที่ผ่านมา กระทรวงสาธารณสุขได้ติดตามการดําเนินงานอย่างต่อเนื่อง พบว่า ได้รับการตอบรับที่ดีมากจากประชาชน ระบบบางจุดบางพื้นที่ที่พบปัญหาเชิงเทคนิคก็มีการแก้ไขให้สามารถรองรับการบริการได้อย่างเต็มที่ จึงมั่นใจว่าว่ามีความพร้อมที่จะดําเนินการในระยะที่ 2 อีก 8 จังหวัด คือ เพชรบูรณ์ นครสวรรค์ สิงห์บุรี สระแก้ว หนองบัวลําภู นครราชสีมา อํานาจเจริญ และพังงา
นายแพทย์ชลน่าน กล่าวต่อว่า ได้มีโอกาสไปติดตามการดําเนินงานของจังหวัดภูเก็ต ซึ่งมีแผนที่จะขับเคลื่อนในระยะที่ 3 พร้อมกับจังหวัดอื่นๆ ในเขตสุขภาพที่ 1, 4, 9 และ 12 ในเดือนเมษายน 2567 พบว่ามีการเตรียมพร้อมระบบและการเชื่อมโยงข้อมูลสุขภาพของโรงพยาบาลในสังกัดกระทรวงสาธารณสุขทุกแห่งเรียบร้อยแล้ว เสมือนเป็น 1 จังหวัด1 โรงพยาบาล ทําให้ประชาชนในพื้นที่ รวมไปถึงประชากรแฝงที่มีอยู่กว่า 3 เท่าของประชากร และนักท่องเที่ยว ได้รับความสะดวกมากขึ้น จากการเข้าถึงบริการรักษาพยาบาลของโรงพยาบาลสังกัดกระทรวงสาธารณสุขได้อย่างไร้รอยต่อ
“ขอให้ทุกหน่วยบริการในพื้นที่เร่งประชาสัมพันธ์ เชิญชวนให้ชาวภูเก็ตเข้ารับการลงทะเบียนยืนยันตัวตน (Health ID) ที่โรงพยาบาลรัฐทุกแห่ง เพื่อความสะดวกในการเข้ารับบริการด้วยบัตรประชาชนใบเดียว ระยะที่ 3 และเชิญชวนสถานบริการภาคเอกชน ทั้งโรงพยาบาล คลินิก ร้านขายยา และร้านแล็บ เข้ามาร่วมเป็นเครือข่ายให้บริการประชาชนในโครงการนี้เพื่อประโยชน์ของพี่น้องประชาชนในพื้นที่” นายแพทย์ชลน่านกล่าว
ทั้งนี้ จังหวัดภูเก็ต มีหน่วยบริการสาธารณสุข ทั้งภาครัฐและเอกชน ประกอบด้วย โรงพยาบาลศูนย์ 1 แห่ง โรงพยาบาลชุมชน 3 แห่ง ศูนย์สุขภาพชุมชน 5 แห่ง หน่วยบริการสุขภาพปฐมภูมิ 1 แห่ง โรงพยาบาลสังกัดองค์การบริหารส่วนจังหวัด 1 แห่ง โรงพยาบาลส่งเสริมสุขภาพตําบล 20 แห่ง สถานีอนามัย 1 แห่ง และโรงพยาบาลเอกชน 4 แห่ง
******************************************************** 1 กุมภาพันธ์ 2567
รัฐบาลไทย-ข่าวทำเนียบรัฐบาล-ในวันพุธที่ 31 ม.ค.67, 1330 นาย Kazuya NASHIDA (คาซูยะ  นาชิดะ) เอกอัครราชทูตญี่ปุ่น/ไทย
วันพฤหัสบดีที่ 1 กุมภาพันธ์ 2567
ในวันพุธที่ 31 ม.ค.67, 1330 นาย Kazuya NASHIDA (คาซูยะ  นาชิดะ) เอกอัครราชทูตญี่ปุ่น/ไทย
ในโอกาสนี้ รมว.กห. ได้กล่าวต้อนรับและชื่นชมความสัมพันธ์และความร่วมมือระหว่างทั้งสองประเทศที่ดําเนินมาเป็นเวลายาวนาน โดยเฉพาะการแลกเปลี่ยนที่นั่งฝึกศึกษา การจัดทํา MOU ตลอดจนการประชุมในกรอบทวิภาคีและพหุภาคี
ทั้งนี้ เอกอัครราชทูตญี่ปุ่น/ไทย ได้แสดงความยินดีในโอกาส รมว.กห. รับตําแหน่งใหม่ และชื่นชมความสัมพันธ์อันใกล้ชิดของทั้งสองประเทศที่ดําเนินมาอย่างใกล้ชิดและยาวนาน โดยหวังว่าจะได้ขยายความร่วมมือในมิติต่าง ๆ ระหว่างกัน
รัฐบาลไทย-ข่าวทำเนียบรัฐบาล-เกษตรกรเฮ !! สินค้าเกษตร ขยับราคาขึ้น สอดรับนโยบายกระทรวงเกษตรฯ หลังปราบสินค้าเถื่อน
วันพฤหัสบดีที่ 1 กุมภาพันธ์ 2567
เกษตรกรเฮ !! สินค้าเกษตร ขยับราคาขึ้น สอดรับนโยบายกระทรวงเกษตรฯ หลังปราบสินค้าเถื่อน
เกษตรกรเฮ !! สินค้าเกษตร ขยับราคาขึ้น สอดรับนโยบายกระทรวงเกษตรฯ หลังปราบสินค้าเถื่อน
นางสาวอัยรินทร์ พันธุ์ฤทธิ์ โฆษกกระทรวงเกษตรและสหกรณ์ (ฝ่ายการเมือง) กล่าวถึงราคาสินค้าเกษตรสําคัญหลายชนิดมีทิศทางปรับตัวดีขึ้นอย่างต่อเนื่อง สร้างความพึงพอใจให้กับเกษตรกร ตามนโยบายตลาดนํา นวัตกรรมเสริม เพิ่มรายได้ ของรัฐบาลนายเศรษฐา ทวีสิน นายกรัฐมนตรี ภายใต้การขับเคลื่อนการดําเนินงานของ ร้อยเอก ธรรมนัส พรมเผ่า รัฐมนตรีว่าการกระทรวงเกษตรและสหกรณ์ และรัฐมนตรีช่วยฯ ทั้งสองท่าน และการบริหารราชการในกระทรวงเกษตรและสหกรณ์ โดยเฉพาะการปราบปรามการลักลอบนําเข้าสินค้าเกษตรผิดกฎหมาย (สินค้าเถื่อน)อย่างเข้มงวด การเร่งแก้ไขปัญหาราคาสินค้าเกษตรตกต่ํา การเพิ่มประสิทธิภาพในการบริการจัดการน้ําช่วงวิกฤติภัยแล้งและฝนทิ้งช่วง รวมไปถึงการมุ่งยกระดับสินค้าเกษตร ซึ่งผลการดําเนินงานตลอดระยะเวลา 4 เดือนที่ผ่านมา พบว่า ข้าว มันสําปะหลัง ยางพารา ปาล์มน้ํามัน มะพร้าว สับปะรด น้ํานมดิบ และสุกร มีทิศทางปรับตัวดีขึ้นอย่างต่อเนื่อง โดยเฉพาะสุกร ราคาขยับขึ้นกิโลกรัมละ 4 บาท หลังจากปราบปราบหมูเถื่อนอย่างจริงจัง ตลอดจนการตรวจค้นห้องเย็นทั่วประเทศมากกว่า 2 พันแห่ง ขณะที่ ยางพารา ราคายางแผ่นดิบ ปัจจุบัน (28 มกราคม 2567) เฉลี่ยอยู่ที่ 54.89 บาท/กก. สูงขึ้นจากราคา ณ เดือน กันยายน 2566 ที่ราคาเฉลี่ย 45.51 บาท/กก. โดยราคาเริ่มปรับตัวสูงขึ้นอย่างต่อเนื่องจากนโยบายจากภาครัฐในการปราบปรามและตรวจสอบการลักลอบการนําเข้ายางพาราและสินค้าเกษตรผิดกฎหมายไม่ให้ทะลักเข้ามาจากประเทศเพื่อนบ้าน และยังเป็นผลจากมาตรการการสนับสนุนการใช้ยางพาราในประเทศ รวมทั้งจากความต้องการของตลาด ภาวะฟื้นตัวของอุตสาหกรรมทั้งในและต่างประเทศ โดยเฉพาะกลุ่มยานยนต์ เป็นต้น ส่วนน้ํานมดิบ ปัจจุบันราคาเฉลี่ยที่ 20.21 บาท/กก. เพิ่มขึ้นจากช่วงเดือนกันยายน 2566 ที่ราคา 19.65 บาท/กก. เนื่องจากกระทรวงเกษตรฯ ได้มีประกาศฯ ปรับเพิ่มราคากลางรับซื้อน้ํานมโค ณ ศูนย์รวบรวมน้ํานมดิบ เพื่อช่วยเหลือเกษตรกร
ทั้งนี้ กระทรวงเกษตรและสหกรณ์ จะยังคงขับเคลื่อนการดําเนินงานในทุกด้านตามนโยบายและแผนที่วางไว้ เพื่อยกระดับคุณภาพสินค้าเกษตรและราคาสินค้าเกษตร แก้ไขปัญหาปากท้องของพี่น้องเกษตรกร ให้กินดีอยู่ดีมีคุณภาพชีวิตที่ดี ภาคการเกษตรเติบโต มีรายได้เพิ่มขึ้นอย่างมั่นคงต่อไป
รัฐบาลไทย-ข่าวทำเนียบรัฐบาล-​รองปลัดฯ ใบน้อย เข้าร่วมพิธีมอบตราสัญลักษณ์ งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
วันพฤหัสบดีที่ 1 กุมภาพันธ์ 2567
01/02/2567
​รองปลัดฯ ใบน้อย เข้าร่วมพิธีมอบตราสัญลักษณ์ งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
​รองปลัดฯ ใบน้อย เข้าร่วมพิธีมอบตราสัญลักษณ์ งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
วันนี้ (26 มกราคม 2567) เวลา 16.00 น. นายใบน้อย สุวรรณชาตรี รองปลัดกระทรวงอุตสาหกรรม เข้าร่วมพิธีมอบตราสัญลักษณ์ งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ณ ตึกสันติไมตรี (หลังนอก) ทําเนียบรัฐบาล โดยมีนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานในพิธีฯ มอบตราสัญลักษณ์พระราชพิธีฯ ให้แก่ปลัดสํานักนายกรัฐมนตรี และปลัดกระทรวง 19 กระทรวง ผู้บัญชาการทหารสูงสุด ผู้บัญชาการทหารบก ผู้บัญชาการทหารเรือ ผู้บัญชาการทหารอากาศ และผู้บัญชาการตํารวจแห่งชาติ ผู้ว่าราชการกรุงเทพมหานคร สื่อมวลชน 37 หน่วยงาน และผู้ว่าราชการจังหวัด 76 จังหวัด (ผ่านระบบออนไลน์) เพื่อนําตราสัญลักษณ์ไปประดับที่หน่วยงานของตน
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมบำรุงถนนสาย ชม.3057 จังหวัดเชียงใหม่ เพิ่มประสิทธิภาพโครงข่ายทางถนนให้เข้าสู่พื้นที่โครงการหลวงได้อย่างสะดวกปลอดภัย
วันพฤหัสบดีที่ 1 กุมภาพันธ์ 2567
กรมทางหลวงชนบท ซ่อมบํารุงถนนสาย ชม.3057 จังหวัดเชียงใหม่ เพิ่มประสิทธิภาพโครงข่ายทางถนนให้เข้าสู่พื้นที่โครงการหลวงได้อย่างสะดวกปลอดภัย
....
กรมทางหลวงชนบท (ทช.) กระทรวงคมนาคม โดยแขวงทางหลวงชนบทเชียงใหม่ ดําเนินโครงการซ่อมฟื้นฟูทางหลวงชนบทอันเนื่องจากเหตุภัยพิบัติสาย ชม.3057 แยก ทล.108 - ศูนย์พัฒนาโครงการหลวงห้วยส้มป่อย อําเภอจอมทอง จังหวัดเชียงใหม่ ดําเนินการซ่อมสร้างผิวทางแอสฟัลท์ติกคอนกรีต ผิวจราจรกว้าง 4.50 – 5 เมตร และงานป้องกันการกัดเซาะบริเวณปลายเชิงลาด พร้อมติดตั้งอุปกรณ์อํานวยความปลอดภัย ตั้งแต่ช่วง กม.ที่ 0+000 - 33+048 (เป็นช่วง ๆ) รวมระยะทาง 2.982 กิโลเมตร ใช้งบประมาณรวม 24.750 ล้านบาท เนื่องจากถนนสายดังกล่าวตั้งอยู่บริเวณพื้นที่ภูเขาสูง ในช่วงฤดูฝนที่ผ่านมาเกิดอุทกภัยบริเวณสายทาง ทําให้ถนนได้รับความเสียหายหลายแห่งส่งผลให้ประชาชนไม่ได้รับความสะดวกในการเดินทาง ทั้งนี้ จะช่วยให้ประชาชนเดินทางเข้าสู่แหล่งท่องเที่ยวและสถานที่สําคัญ เช่น น้ําตกห้วยส้มป่อย สถานที่ราชการ โรงเรียนบ้านห้วยส้มป่อย และศูนย์พัฒนาโครงการหลวงห้วยส้มป่อย สนับสนุนการขนส่งพืชผักผลไม้ตามฤดู รวมทั้งบรรเทาความเดือนร้อนในประชาชนในพื้นที่ได้สัญจรไป - มา อย่างสะดวกปลอดภัยมากขึ้น ปัจจุบันโครงการดังกล่าวก่อสร้างเสร็จสมบูรณ์ พร้อมเปิดให้ประชาชนใช้สัญจรได้เรียบร้อย
รัฐบาลไทย-ข่าวทำเนียบรัฐบาล-“วราวุธ” รมว.พม. ห่วงใยกลุ่มเปราะบาง แนะ สวมหน้ากากอนามัยก่อนออกจากบ้าน ชี้ ช่วงนี้ลมเพลมพัด รอกระแสลมเปลี่ยน จะกลับเข้าสู่ภาวะปกติ
วันพฤหัสบดีที่ 1 กุมภาพันธ์ 2567
“วราวุธ” รมว.พม. ห่วงใยกลุ่มเปราะบาง แนะ สวมหน้ากากอนามัยก่อนออกจากบ้าน ชี้ ช่วงนี้ลมเพลมพัด รอกระแสลมเปลี่ยน จะกลับเข้าสู่ภาวะปกติ
“วราวุธ” รมว.พม. ห่วงใย กลุ่มเปราะบาง แนะ สวมหน้ากากอนามัยก่อนออกจากบ้าน ชี้ ช่วงนี้ลมเพลมพัด รอกระแสลมเปลี่ยน จะกลับเข้าสู่ภาวะปกติ
วันที่ 1 กุมภาพันธ์ 2567 ที่กระทรวงการพัฒนาสังคมและความมั่นคงของมนุษย์ นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ให้สัมภาษณ์ถึงกรณีที่กระทรวง พม.ต้องการกระตุ้นเตือนการดูแลสุขภาพของกลุ่มเปราะบาง ไม่ว่าจะเป็นคนพิการ ผู้สูงอายุ และโดยเฉพาะอย่างยิ่งเด็กเล็กและเด็กเยาวชน ที่อาจได้รับผลกระทบจากสภาวะปัญหาฝุ่น PM 2.5 ที่มีค่าสูง ซึ่งอาจส่งผลกระทบรุนแรงต่อสุขภาพของทุกคน ว่า ในช่วงต้นปีของทุกๆ ปี เราจะเจอสภาวะฝุ่น PM 2.5 ที่เข้ามาอยู่ในเมืองใหญ่และทั่วประเทศ จึงต้องขอฝากความเป็นห่วงไปยังพี่น้องกลุ่มเปราะบาง ไม่ว่าจะเป็นคนพิการ ผู้สูงอายุ และโดยเฉพาะอย่างยิ่งเด็กเล็กและเด็ก เยาวชน เมื่อจะต้องออกจากบ้านไปไหน ขอให้สวมหน้ากากอนามัย และวันนี้เรามีแอพพลิเคชั่นที่มีข้อมูลต่างๆ อยู่ในระบบมือถือมากมาย ต้องขอทุกๆ คน คอยเช็คดูว่าค่าฝุ่น PM 2.5 ในแต่ละวันเป็นอย่างไร หากพบว่าค่าฝุ่นเกินเกณฑ์ที่มีผลต่อสุขภาพและเป็นอันตรายต่อสุขภาพ คงต้องขอให้ใส่หน้ากากอนามัยป้องกัน PM 2.5 ในระยะนี้ แต่อย่างไรก็ตาม ยืนยันว่าสถานการณ์ PM 2.5 ในปัจจุบัน เกิดจากช่วงลมเพลมพัดเข้ามา เวลามีกระแสลมเปลี่ยนหรือฤดูกาลเปลี่ยน ค่า PM 2.5 ก็จะเบาบางลง และทุกอย่างจะกลับมาอยู่ในสภาวะปกติ แต่ในช่วงนี้เป็นช่วงที่ฝุ่น PM 2.5 มีค่าสูง ในระยะนี้คงต้องขอความร่วมมือ และฝากความเป็นห่วงไปยังทุกคน ขอให้ใส่หน้ากากอนามัยยามที่จะต้องออกไปทํากิจกรรมกลางแจ้ง หรือจะต้องเดินทางออกไปนอกเคหสถาน
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #pm25 #สุขภาพเด็ก
รัฐบาลไทย-ข่าวทำเนียบรัฐบาล-นายกฯ กล่าวถ้อยแถลงในกิจกรรมส่งเสริมการขายสินค้าและบริการด้านการท่องเที่ยวไทย ผ่านแพลตฟอร์ม CTrip เชิญชวนนักท่องเที่ยวชาวจีน เปิดประสบการณ์การท่องเที่ยวในไทย
วันพฤหัสบดีที่ 1 กุมภาพันธ์ 2567
01/02/2567
นายกฯ กล่าวถ้อยแถลงในกิจกรรมส่งเสริมการขายสินค้าและบริการด้านการท่องเที่ยวไทย ผ่านแพลตฟอร์ม CTrip เชิญชวนนักท่องเที่ยวชาวจีน เปิดประสบการณ์การท่องเที่ยวในไทย
นายกฯ กล่าวถ้อยแถลงในกิจกรรมส่งเสริมการขายสินค้าและบริการด้านการท่องเที่ยวไทย ผ่านแพลตฟอร์ม CTrip เชิญชวนนักท่องเที่ยวชาวจีน เปิดประสบการณ์การท่องเที่ยวในไทย ยืนยันไทยพร้อมด้านมาตรการปลอดภัยดูแลนักท่องเที่ยวทุกมิติ
วันที่ 31 มกราคม 2567 นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวถ้อยแถลงผ่านระบบวีดิทัศน์ กิจกรรมส่งเสริมการขายสินค้าและบริการด้านการท่องเที่ยวไทยในรูปแบบ Live Streaming ผ่านแพลตฟอร์ม CTrip โดยนายชัย วัชรงค์ โฆษกประจําสํานักนายกรัฐมนตรี สรุปสาระสําคัญถ้อยแถลงของนายกรัฐมนตรี ดังนี้
นายกรัฐมนตรีเชิญชวนนักท่องเที่ยวชาวจีน มาเปิดประสบการณ์การท่องเที่ยวในประเทศไทย ประเทศไทยพร้อมก้าวสู่การเป็นจุดหมายปลายทางแห่งการท่องเที่ยว และให้ความสําคัญในการยกระดับมาตรการความปลอดภัยเพื่อดูแลนักท่องเที่ยวในทุกมิติ
ซึ่งในโอกาสนี้ รัฐบาลไทยได้ลงมติเห็นชอบให้อนุมัติยกเว้นวีซ่า สําหรับนักท่องเที่ยวที่ถือหนังสือเดินทางจีน ส่งเสริมการเดินทางของนักท่องเที่ยวจีนที่มาเยือนไทย ยืนยันว่ารัฐบาลไทยให้ความสําคัญกับการท่องเที่ยวเชิงคุณภาพ ฟื้นฟูความเชื่อมั่นในการเดินทางท่องเที่ยวในประเทศไทย ยกระดับความปลอดภัยในทุกพื้นที่ โดยภายหลังจากประกาศมาตรการวีซ่าฟรีแบบถาวร มีกระแสตอบรับจากชาวจีนที่ดีมาก ภายในเวลาเพียง 1 ชั่วโมง มียอดการค้นหาประเทศไทยบนแพลตฟอร์มของ ซี ทริป กรุ๊ป เพิ่มขึ้นมากกว่า 90 %
ทั้งนี้ มาตรการดังกล่าว เป็นผลจากการลงนามความตกลงระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐประชาชนจีนว่าด้วยการยกเว้นการตรวจลงตราซึ่งกันและกันสําหรับผู้ถือหนังสือเดินทางธรรมดาและหนังสือเดินทางกึ่งราชการ มีผลใช้บังคับตั้งแต่วันที่ 1 มีนาคม 2567 เป็นต้นไป สอดคล้องกับกับเทศกาลตรุษจีนและสงกรานต์ที่กําลังจะเกิดขึ้น ถือเป็นช่วงไฮซีชั่นของไทย
รัฐบาลไทย-ข่าวทำเนียบรัฐบาล-รมว.ดีอี ร่วมเวที รัฐมนตรีอาเซียนด้านดิจิทัล ครั้งที่ 4 เร่งยกระดับต่อต้านหลอกลวงออนไลน์
วันพฤหัสบดีที่ 1 กุมภาพันธ์ 2567
รมว.ดีอี ร่วมเวที รัฐมนตรีอาเซียนด้านดิจิทัล ครั้งที่ 4 เร่งยกระดับต่อต้านหลอกลวงออนไลน์
นายประเสริฐ จันทรรวงทอง รมว.ดีอี ร่วมเวที รัฐมนตรีอาเซียนด้านดิจิทัล ครั้งที่ 4 เร่งยกระดับต่อต้านหลอกลวงออนไลน์
วันนี้ (1 ก.พ.67) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจเเละสังคม ในฐานะหัวหน้าคณะผู้เเทนประเทศไทย พร้อมด้วยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจเเละสังคม เข้าร่วมการประชุมรัฐมนตรีอาเซียนด้านดิจิทัล (ADGMIN) ครั้งที่ 4 ณ สาธารณรัฐสิงคโปร์ ซึ่งจัดขึ้นภายใต้หัวข้อหลัก “การสร้างระบบนิเวศทางดิจิทัลที่ครอบคลุมและเชื่อถือได้” (Building an Inclusive and Trusted Digital Ecosystem) โดยมีรัฐมนตรีดิจิทัล จากประเทศสมาชิกอาเซียน 10 ประเทศเข้าร่วม
นายประเสริฐกล่าวว่า ดีอี ได้ร่วมกล่าวถ้อยแถลง โดยได้หยิบยกนโยบายสําคัญ “The Growth Engine of Thailand” ในการขับเคลื่อนประเทศเข้าสู่เศรษฐกิจดิจิทัลและสังคมดิจิทัลที่ปลอดภัย โดยแบ่งเป็น 3 ด้านของการพัฒนา อันได้แก่
1) การเพิ่มศักยภาพในการแข่งขันของประเทศไทย โดยเน้นการพัฒนาโครงสร้างพื้นฐานด้านดิจิทัลเพื่อการเข้าสู่การเป็นรัฐบาลดิจิทัล ยกระดับการให้บริการด้านดิจิทัลของภาครัฐกับประชาชน รวมถึงการโปรโมทการใช้เทคโนโลยีคลาวด์ในภาครัฐที่มีมาตรฐานความปลอดภัยสูงกว่าระบบที่เป็นอยู่
2) การเพิ่มระดับความปลอดภัยและมั่นคงทางดิจิทัล โดยเร่งสร้างเครื่องมือในการจัดการกับภัยทางไซเบอร์ หรืออาชญกรรมออนไลน์ รวมทั้งการป้องกันภัยที่อาจจะเกิดขึ้นผ่านการให้ความรู้แก่ประชาชน
3) การสร้างบุคลากรด้านดิจิทัล โดยเน้นการลงทุนเพื่อพัฒนาทักษะและความสามารถด้านดิจิทัลให้กับประชาชนผ่านคอนเซป “Digital for All”
นอกจากนี้ ยังตระหนักถึงความร่วมมือในแนวทางของการควบคุมและจรรยาบรรณของเทคโนโลยีปัญญาประดิษฐ์ (AI Governance and Ethics) ซึ่งเป็นเรื่องสําคัญที่ในปัจจุบัน เนื่องจากการพัฒนาอย่างรวดเร็วของเทคโนโลยีปัญญาประเดิษฐ์ที่เป็นเทคโนโลยีที่ทั่วโลกให้ความสําคัญในขณะนี้ โดยนายประเสริฐได้กล่าวเสริมว่า ประเทศไทยได้เห็นถึงความสําคัญและได้มีการจัดทํา Thailand AI Ethics Guideline เพื่อควบคุมการใช้เทคโนโลยีปัญญาประดิษฐ์ให้มีความปลอดภัยและมีประสิทธิภาพในประเทศไทย
นายประเสริฐยังได้กล่าวถึงความสําคัญของการจัดการภัยออนไลน์ ซึ่งเป็นปัญหาอย่างยิ่งด้านความมั่นคงระดับประเทศและเป็นปัญหาอาชญากรรมข้ามชาติ โดยเฉพาะในการจัดตั้งคณะทํางานอาเซียนด้านการป้องกันปัญหาการหลอกลวงผ่านสื่อออนไลน์ (The ASEAN Working Group on Anti – Online Scam: WG – AS) ซึ่งเป็นข้อเสนอของประเทศไทย เพื่อร่วมกันยกระดับความร่วมมือด้านการป้องกันและรับมือกับปัญหาการหลอกลวงผ่านสื่อออนไลน์ของอาเซียน ซึ่งเป็นปัญหาอาชญากรรมข้ามชาติระดับโลก เพื่อร่วมบูรณาการแก้ไขปัญหาอย่างจริงจัง และได้กล่าวถึงการจัดตั้งศูนย์ AOC 1441 เพื่อปฏิบัติการแก้ไขปัญหาอาชญากรรมออนไลน์ เพื่อบรรเทาความเสียหายแก่ประชาชน
นายประเสริฐ ได้เน้นย้ําว่า “อาเซียนต้องร่วมกันบูรณาการ เพื่อไขปัญหาเรื่องนี้ให้ได้อย่างจริงจังและเร่งด่วน เพื่อบรรเทาความเสียหายแก่ประชาชนในภูมิภาคอาเซียน”
รัฐบาลไทย-ข่าวทำเนียบรัฐบาล-“เกณิกา”เผย ”รมว.ธรรมนัส“ แก้ปัญหาราคาสินค้าเกษตรตกต่ำ 4 เดือน บรรลุผลสำเร็จ ดันราคายาง-ข้าวเปลือก-มันสำปะหลัง สูงขึ้นในรอบหลายปี
วันพฤหัสบดีที่ 1 กุมภาพันธ์ 2567
01/02/2567
“เกณิกา”เผย ”รมว.ธรรมนัส“ แก้ปัญหาราคาสินค้าเกษตรตกต่ํา 4 เดือน บรรลุผลสําเร็จ ดันราคายาง-ข้าวเปลือก-มันสําปะหลัง สูงขึ้นในรอบหลายปี
“เกณิกา”เผย ”รมว.ธรรมนัส“ แก้ปัญหาราคาสินค้าเกษตรตกต่ํา 4 เดือน บรรลุผลสําเร็จ ดันราคายาง-ข้าวเปลือก-มันสําปะหลัง สูงขึ้นในรอบหลายปี
วันที่ 1 ก.พ. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า รัฐบาลภายใต้การนําของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และนโยบายของ ร.อ.ธรรมนัส พรหมเผ่า รัฐมมนตรึว่าการกระทรวงเกษตรและสหกรณ์ ที่ตั้งใจเดินหน้าแก้ปัญหาให้เกษตรกรทั่วประเทศ โดยเฉพาะปัญหาราคาสินค้าเกษตรตกต่ํา เช่น นโยบายเพิ่มมูลค่ายางพาราไทย ตลอด 4 เดือนที่ผ่านมา สามารถดูแลราคายางเพิ่มขึ้นถึงกิโลกรัมละ 20 บาท คิดเป็นมูลค่ารวม 40,000 ล้านบาท โดยไม่ต้องใช้งบประมาณ ซึ่งราคายางพาราที่เคยตกต่ํากลับดีดตัวขึ้นในรอบ10ปี ทําให้ชาวสวนยางมีคุณภาพชีวิตที่ดีขึ้นได้ สามารถสร้างรายได้เพิ่มขึ้น หลังจากราคายางตกต่ํามานาน
น.ส.เกณิกา กล่าวต่อว่า ในส่วนของราคาข้าวเปลือก ปีนี้ก็สูงกว่าปีก่อนมาก โดยราคาข้าวเปลือกหอมมะลิตันละ 14,850 บาท ข้าวเปลือกปทุมธานี 14,350 บาทและข้าวเปลือกเจ้าตันละ 12,850 บาท ทําให้เกษตรกรลืมตาอ้าปากได้ ซึ่งประเทศไทยคนส่วนใหญ่ยังประกอบ อาชีพการเกษตร ถ้าสินค้าเกษตรดี ชีวิตประชาชนดีขึ้นอย่างแน่นอน
นอกจากนี้การดําเนินปราบปรามการลักลอบสินค้าภาคเกษตรเข้ามาในประเทศอย่างผิดกฎหมาย เป็นผลสําเร็จ ทําให้ราคามันสําปะหลังภายในประเทศปัจจุบัน 3.40-3.90 บาทต่อ กก. ในระดับเชื้อแป้ง 25% เพิ่มขึ้น 50-60 สตางค์ต่อกก. เมื่อเทียบช่วงเดียวกันของปีก่อน ที่มีราคา 2.95-3.30 บาทต่อกก. สูงกว่าระดับราคาประกันรายได้ที่เคยมีในอดีต 2.50 บาทต่อกก.ด้วย
“รัฐบาลได้ทํางานอย่างหนัก เพื่อเร่งแก้ปัญหา รวมถึงมีการเจรจาทางการค้า หาตลาดในการส่งออกสินค้าเกษตรเพิ่มขึ้น อย่างเช่น ข้าวคุณภาพดีมีชื่อเสียงของไทย ถ้าจําหน่ายส่งออกไปตลาดโลกมากขึ้น ราคาข้าวรวมถึงสินค้าเกษตรอื่น ๆ ก็จะมีราคาสูงขึ้น โดยเกษตรกรเป็นกระดูกสันหลังของชาติ ถ้าเกษตรกรแข็งแรง ประเทศชาติด็จะแข็งแรงเช่นกัน”น.ส.เกณิกา กล่าว